input: VYKONÁVACIE NARIADENIE KOMISIE (EÚ) č. 72/2014
  z 27. januára 2014,
  ktorým sa mení vykonávacie nariadenie (EÚ) č. 770/2013 týkajúce sa zníženia kvóty Portugalska na sebastesy na rok 2013 v oblasti NAFO 3LN
  EURÓPSKA KOMISIA,
  so zreteľom na Zmluvu o fungovaní Európskej únie,
  so zreteľom na nariadenie Rady (ES) č. 1224/2009 z 20. novembra 2009, ktorým sa zriaďuje systém kontroly Spoločenstva na zabezpečenie dodržiavania pravidiel spoločnej politiky v oblasti rybného hospodárstva a ktorým sa menia a dopĺňajú nariadenia (ES) č. 847/96, (ES) č. 2371/2002, (ES) č. 811/2004, (ES) č. 768/2005, (ES) č. 2115/2005, (ES) č. 2166/2005, (ES) č. 388/2006, (ES) č. 509/2007, (ES) č. 676/2007, (ES) č. 1098/2007, (ES) č. 1300/2008, (ES) č. 1342/2008 a ktorým sa zrušujú nariadenia (EHS) č. 2847/93, (ES) č. 1627/94 a (ES) č. 1966/2006 (1), a najmä na jeho článok 105 ods. 1, 2 a 3,
  keďže:
  (1)
  Po uverejnení vykonávacieho nariadenia Komisie (EÚ) č. 770/2013 (2) portugalské odvetvie rybárstva zistilo chybu v údajoch o úlovkoch sebastesov v oblasti NAFO (Organizácia pre rybolov v severozápadnom Atlantiku) 3LN za rok 2012.
  (2)
  Portugalské orgány pre rybárstvo zistili, že hlásenia o úlovkoch, na ktorých sú založené údaje o úlovkoch za rok 2012, neboli správne predložené Komisii. Potvrdil to aj nezávislý audit.
  (3)
  Na základe opravených údajov, ktoré poskytlo Portugalsko 14. novembra 2013, sa zdá, že portugalská kvóta na sebastesy v zóne NAFO 3LN (RED/N3LN) bola prekročená v nižšej miere, než je miera, ktorá sa brala do úvahy na účely vykonávacieho nariadenia (EÚ) č. 770/2013.
  (4)
  Zníženie kvóty Portugalska na sebastesy na rok 2013 v oblasti NAFO 3LN by sa preto malo opraviť, pokiaľ ide o údaje týkajúce sa nadmerného rybolovu pre príslušnú kvótu.
  (5)
  Berúc do úvahy, že týmto vykonávacím nariadením sa menia už vykonané zníženia kvóty na sebastesy v oblasti NAFO 3LN na rok 2013, jeho ustanovenia by sa mali uplatňovať so spätnou účinnosťou od dátumu nadobudnutia účinnosti vykonávacieho nariadenia (EÚ) č. 770/2013.
  (6)
  Vykonávacie nariadenie (EÚ) č. 770/2013 by sa preto malo zodpovedajúcim spôsobom zmeniť,
  PRIJALA TOTO NARIADENIE:
  Článok 1
  Príloha k vykonávaciemu nariadeniu (EÚ) č. 770/2013 sa mení v súlade s prílohou k tomuto nariadeniu.
  Článok 2
  Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
  Uplatňovať sa však bude od 15. augusta 2013.
  Toto nariadenie je záväzné v celom rozsahu a priamo uplatniteľné vo všetkých členských štátoch.
  V Bruseli 27. januára 2014